“ไทยพาณิชย์” สานต่อโครงการ “SCB ITP” ยกระดับเอสเอ็มอีไทย
“ไทยพาณิชย์” จับมือ “กรมส่งเสริมการค้าระหว่างประเทศ กระทรวงพาณิชย์” เดินหน้าสานต่อโครงการ SCB ITP หัวข้อ Digital Exporter ยกระดับเอสเอ็มอีไทยผู้นำเข้า-ส่งออก เพื่อให้ผู้ประกอบการปรับตัวได้อย่างมีประสิทธิภาพ
“ไทยพาณิชย์” จับมือ “กรมส่งเสริมการค้าระหว่างประเทศ กระทรวงพาณิชย์” เดินหน้าสานต่อโครงการ SCB ITP หัวข้อ Digital Exporter ยกระดับเอสเอ็มอีไทยผู้นำเข้า-ส่งออก เพื่อให้ผู้ประกอบการปรับตัวได้อย่างมีประสิทธิภาพ
9 มิ.ย. 2565

นางพิกุล ศรีมหันต์ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ SME ธนาคารไทยพาณิชย์ และ นายพรวิช ศิลาอ่อน ผู้อำนวยการสำนักยุทธศาสตร์ระหว่างประเทศ กรมส่งเสริมการค้าระหว่างประเทศ กระทรวงพาณิชย์ ร่วมพิธีเปิดการอบรม เมื่อเร็วๆ นี้
โดย ธนาคารไทยพาณิชย์ จับมือ กรมส่งเสริมการค้าระหว่างประเทศ กระทรวงพาณิชย์ เร่งยกระดับขีดความสามารถในการแข่งขันให้ผู้ประกอบการธุรกิจนำเข้าและส่งออก เดินหน้าสานต่อโครงการ SCB Intelligent Trade Program (SCB ITP) รุ่นที่ 4 หลักสูตร Digital Exporter เปิดตลาดส่งออกไทย ดึงลูกค้าไกลจากต่างแดน เพื่อเพิ่มพูนความรู้ด้านสิทธิประโยชน์ทางการค้ายุคใหม่  พร้อมทั้งให้คำแนะนำเชิงกลยุทธ์เพื่อหนุนให้ผู้ประกอบการเตรียมความพร้อมรับมือกับการแข่งขันที่เทคโนโลยีเข้ามามีบทบาทสำคัญเพื่อให้ผู้ประกอบการปรับตัวได้อย่างมีประสิทธิภาพ
อย่างไรก็ดี จากข้อมูลศูนย์วิจัยเศรษฐกิจและธุรกิจ Economic Intelligence Center (EIC) ธนาคารไทยพาณิชย์ ได้ปรับคาดการณ์ส่งออกไทยเติบโต 6.1% จากคาดการณ์เดิม 3.4% โดยได้รับประโยชน์จากราคาสินค้าส่งออกที่เกี่ยวเนื่องกับพลังงาน สินค้าเกษตร และอาหาร ที่มีแนวโน้มเพิ่มสูงขึ้นตามตลาดโลก แม้ยังมีความเสี่ยงจากตลาดจีนและตลาดยุโรปที่จะชะลอตัว กลุ่มธุรกิจ SME ธนาคารไทยพาณิชย์ จึงเตรียม วงเงินสินเชื่อเพื่อการค้าระหว่างประเทศ และแพลตฟอร์มทางการเงินต่างๆ เพื่อช่วยสนับสนุนด้านเทคโนโลยีและโซลูชั่น
ทั้งนี้ เพื่อการทำธุรกรรมต่างประเทศได้อย่างคล่องตัวและลดต้นทุน เช่น บริการ SCB Business Anywhere บริการธนาคารทางอินเตอร์เน็ต เพื่อธุรกิจให้บริการโอนเงินต่างประเทศขาเข้า-ขาออกด้วยค่าธรรมเนียมและอัตราแลกเปลี่ยนเงินตราต่างประเทศพิเศษและโอนเงินต่างประเทศได้ถึง 18 สกุลเงิน บริการ SCB FX-Online บริการซื้อขายเงินตราต่างประเทศผ่านระบบออนไลน์ พร้อมอัตราแลกเปลี่ยนเงินตราต่างประเทศเรทพิเศษ และบริการ SCB Trade Club และ SCB Trade Portal คลังความรู้สำหรับผู้ประกอบการนำเข้าและส่งออก และเพิ่มโอกาสจับคู่ธุรกิจกับคู่ค้าจากทั่วโลก
รวมถึงเพื่อสร้างแต้มต่อทางการค้าระหว่างประเทศ พร้อมทั้งสนับสนุนการสร้างเครือข่ายพันธมิตรและแลกเปลี่ยนประสบการณ์ระหว่างผู้เข้าร่วมอบรม 60 บริษัท เพื่อต่อยอดธุรกิจทรานส์ฟอร์มองค์กรดิจิทัลสร้างยอดขายเติบโตอย่างแข็งแกร่ง